CELEX: 62010CJ0379
Language: da
Date: 2011-11-24
Title: Domstolens Dom (Tredje Afdeling) af 24. november  2011. # Europa-Kommissionen mod den Italienske Republik. # Traktatbrud - det almindelige princip om, at medlemsstaterne kan ifalde ansvar på grund af en tilsidesættelse af EU-retten, som kan tilregnes en af deres nationale domstol, der træffer afgørelse i sidste instans - fuldstændig udelukkelse af statens ansvar for skade, som skyldes en fortolkning af retsregler eller en bedømmelse af faktum og beviser foretaget af en domstol, som træffer afgørelse i sidste instans - den nationale lovgivers begrænsning af statens ansvar til tilfælde, hvor en sådan domstol har handlet forsætligt eller groft uagtsomt. # Sag C-379/10.

Domstolens dom (Tredje Afdeling) af 24. november 2011 – Kommissionen mod Italien
      (Sag C-379/10)
      »Traktatbrud – det almindelige princip om, at medlemsstaterne kan ifalde ansvar på grund af en tilsidesættelse af EU-retten, som kan tilregnes
         en af deres domstole, der træffer afgørelse i sidste instans – fuldstændig udelukkelse af statens ansvar for skade, som skyldes en fortolkning af retsregler eller en bedømmelse af faktum
         og beviser foretaget af en domstol, som træffer afgørelse i sidste instans – den nationale lovgivers begrænsning af statens ansvar til tilfælde, hvor en sådan domstol har handlet forsætligt eller groft
         uagtsomt«
      
      EU-ret – rettigheder tillagt borgerne – en medlemsstats tilsidesættelse – pligt til at erstatte tab, som er forvoldt borgerne – betingelser, når tilsidesættelse kan tilregnes den højeste domstol – åbenlys tilsidesættelse – national lovgivning, der begrænser pådragelse af ansvar til kun at gælde tilfælde af forsæt eller grov uagtsomhed – ikke tilladt (jf. præmis 40-42, 46 og 48 samt domskonkl.)
      Angående
      
         
               Traktatbrud – tilsidesættelse af det almindelige princip om, at medlemsstaterne kan ifalde ansvar på grund af en tilsidesættelse
                  af EU-retten, som kan tilregnes en af deres domstole, der træffer afgørelse i sidste instans – ansvar begrænset til tilfælde
                  af forsæt eller grov uagtsomhed.
               
            Konklusion
      
         
                  1)
               
               
                  
               
               
                  	Den Italienske Republik har tilsidesat de forpligtelser, der påhviler den i henhold til det almindelige princip om, at medlemsstaterne
                     kan ifalde ansvar på grund af tilsidesættelse af EU-retten, som kan tilregnes en af deres nationale domstole, som træffer
                     afgørelse i sidste instans, idet den i henhold til artikel 2, stk. 1 og 2, i lov nr. 117 af 13. april 1988 om erstatning for
                     tab forårsaget ved udøvelse af judicielle funktioner samt dommeres civilretlige ansvar (legge n° 117 sul risarcimento dei
                     danni cagionati nell’ esercizio delle funzioni giudiziarie e responsabilità civile dei magistrati)
                  
               
            –        har udelukket, at den italienske stat kan ifalde ansvar for tab, der er forvoldt borgere på grund af en tilsidesættelse af
         EU-retten, som kan tilregnes en domstol, som træffer afgørelse i sidste instans, når denne tilsidesættelse er en følge af
         en sådan domstols fortolkning af retsregler eller dens bedømmelse af faktum og beviser, og
      
      –        har begrænset et sådant ansvar til tilfælde af forsæt eller grov uagtsomhed.
      
         
                  2)
               
               
                  
               
               
                  	Den Italienske Republik betaler sagens omkostninger.